Rusad Datuk Perpatih Baringek

Kolonel (Tituler) **Rusad Datuk Perpatih Baringek** atau dikenal sabagai **Wedana Rusad** (lahir 1893 – meninggal 1978) adolah saurang ahli adat Minangkabau jo birokrat pamarentah Hindia-Balando. Sasudah kamerdekaan Indonesia, inyo manjabaik sabagai Residen Sumatra Barat dari 15 November 1945 sampai 14 Maret 1946.

Rusad marupoan salah saurang dari saketek putra Minangkabau nan manaiki janjang karier paliang tinggi dalam jajaran pagawai pado masa kolonial Balando.

## Karier

### Hindia Belanda
Rusad barasa dari Koto Nan Gadang, Payakumbuh. Inyo mulonyo bakarajo sabagai guru di Adabiah, Padang. Inyo mamulai kariernyo di janjang birokarasi pamarentah kolonial sajak 1920-an. Samaso dinasnya, inyo parnah manjadi demang (kapalo distrik) atau asisten demang di babarapo tampek, yakni Bangkinang, Buo, Lubuk Sikaping, Sawahlunto, jo Padang. 

Sangkek manjabaik sabagai Demang Sawahlunto, Rusad mamimpin panumpasan pambarontakan kumunih di Silungkang pado 1927. Para pambarontak Silungkang ditangkok jo disiksa di panjaro Sawahlunto, tamasuak Abdul Muluk Nasution. Peristiwa tersebut mambakeh di ingatan panduduak Silungkang sabagai bantuak "kabangihan Rusad". Ribuan urang Minang "mandapek cacian jo pukulan rotannyo".

Sasudah pambarontakan di Silungkang pado 1927, Rusad diangkek manjadi kapala distrik (wedana) Politieke Inlichtingen Dienst (PID) untuak wilayah Sumatera Barat, posisi nan, manuruik Leon Salim, mambueknya batanggung jawab atas panahanan atau pambuangan sasaurang ka Digul. Posisi iko inyo jabaik hinggo Juni 1938. Inyo digantian dek Amadin gelar Sutan Marah Bangso.

### Indonesia
Sasudah kamerdekaan, pamarentah Indonesia mambantuak Komite Nasional Indonesia Daerah (KNID) Sumatra Barat pado 31 Agustus 1945. Di siko, Rusad didapuk sabagai salah saurang pimpinan basamoMuhammad Sjafei jo Dr. M. Djamil Datuk Rangkayo Tuo.

Pado 15 November 1945, Rusad diangkek sabagai Residen Sumatra Barat manggantian Sjafei nan mangunduran diri. Audrey Kahin mancataik, pangangkatan Rusad sempat ditantang dek tokoh nasionalis di internal KNID. Di lain pihak, Rusad mamparoleh dukungan dek inyo dianggap sabagai saurang administrator nan banyak pangalaman di daerah sahinggo mampu mangatur pamarentahan nan baru. A.A. Navis manulih, "urang-urang manerimo bakeh demang nan setia pado pamarentah Hindia Belanda itu dek posisi residen bukanlah maruppan pimpinan revolusi." Jabatan residen, lanjuik Navis, "hanyo marupoan formalitas bahaso Republik Indonesia mampunyai pamarentahan nan teratur di bawah pimpinan saurang pamong praja nan bapangalaman."

## Pensiun
SSasudah indak lai jadi residen, Rusad banyak dikaikan jo rencana pendirian negara boneka Balando di Sumatera Barat. Pado tanggal 17 Maret 1949, Panitia Persiapan Pergerakan Pendirian Minangkabau nan dibeuk atas anjuran Rusad mancubo maadoan rapek di Bukittinggi. Rapek tersebut mambahas upayo managakan ”Daerah Istimewa Minangkabau”. Rapaik akhirayo indak dapek mahasilan sasuatu kaputusan nan positif. Manuruik Abdul Haris Nasution, ide pendirian Minangkabau indak baitu menarik. "Kasadaran politik rakyat Minangkabau memang tinggi, sahinggo sumangek RI sangaik kuek di daerah iko," tulis Nasution. Salain Rusad, tokoh lain pendirian iko adolah dr. Anas.

Pado 1950, Rusad pensiun dari birokrat dan wakatunyo labih banyak tacurah di bidang pandidikan. Inyo parnah manjadi Komisariat Fakultas Hukum Universitas Andalas. Pado 1957, inyo mangunjungi Brussel. Rusad malewati siso umuanyo di Padang hinggo inyo maningga pado 1978.

## Keluarga
Rusad manikahi Hasnah Manan. Putri sulungnyo banamo Laili Roesad, tacataik sabaai tokoh padusi Indonesia patamo nan manjabaik sabagai duta besar RI di babarapo negara, yakni Belgia, Luxemburg, jo Austria.

Anaknyo nan lain tamasuak Djoelioes Roesad, Toeti Roesad, Nasrun Roesad, Tangkas Roesad, jo Djoembang Roesad (suami Halida Hemnalini Roesad).

## Rujuakan